**OBRAZLOŽENJE FINANCIJSKOG PLANA HŽ INFRASTRUKTURE ZA 2025. GODINU I PROJEKCIJA ZA 2026. I 2027. GODINU**

**UVOD**

HŽ Infrastruktura je strateško društvo u vlasništvu Republike Hrvatske koje upravlja željezničkom infrastrukturom u Republici Hrvatskoj. Kao upravitelj željezničke infrastrukture, HŽ Infrastruktura je dužna osigurati siguran, pouzdan, nediskriminirajući, gospodarski učinkovit i razvojno održiv željeznički promet u skladu sa zakonskim propisima i ugovornim obvezama. Stoga, upravljanje željezničkom infrastrukturom kao djelatnost od javnog interesa obuhvaća:

•     Organizaciju i regulaciju željezničkog prometa

•     Osiguranje pristupa i korištenje željezničke infrastrukture svim željezničkim prijevoznicima koji ispunjavaju propisane uvjete

•     Održavanje željezničke infrastrukture

•     Izgradnju, dogradnju i obnovu kao i osuvremenjivanje željezničke infrastrukture sukladno Nacionalnom programu željezničke infrastrukture

HŽ Infrastruktura upravlja sa 2.617 kilometara pruge koje su kategorizirane na:

•      Međunarodne pruge:

•      glavne pruge – 782 km (30% ukupne mreže na kojoj se odvija 75% ukupnog prometa)

•      ostale pruge – 678 km (26% ukupne mreže na kojoj se odvija 15% ukupnog prometa)

•      Regionalne pruge – 626 km (24% ukupne mreže na kojoj se odvija 7% ukupnog prometa)

•      Lokalne pruge – 531 km (20% ukupne mreže na kojoj se odvija 3% ukupnog prometa)

Osim pruga, željezničku infrastrukturu čine i ostali objekti u pružnom pojasu – službena mjesta, željezničko-cestovni prijelazi te mostovi, tuneli i propusti.

Poslovanje HŽ Infrastrukture odvija se sukladno strateškim dokumentima za razvoj željeznice, a određeno je Zakonom o željeznici, Zakonom o trgovačkim društvima i Izjavi o osnivanju društva, te drugim zakonskim i pod zakonskim aktima vezanim uz djelatnost HŽ Infrastrukture.

Prijedlog financijskog plana HŽ Infrastrukture za 2025. godinu i projekcije plana za 2026. i 2027. godinu izrađen je na temelju procjene realizacije prihoda od pružanja željezničkih usluga i ostalih prihoda, te sukladno odobrenim limitima kapitalnih i tekućih pomoći unutar općeg proračuna i temeljem prijenosa EU sredstava iz Državnog proračuna s razdjela Ministarstva mora, prometa i infrastrukture.

**PRIHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| PRIHODI POSLOVANJA | 471.027.406 | 452.743.674 | 489.464.400 | 573.799.231 | 560.742.000 | 108,1 |
| PRIHODI OD PRODAJE NEFINANCIJSKE IMOVINE | 0 | 0 | 0 | 0 | 0 |  |
| **UKUPNI PRIHODI** | **471.027.406** | **452.743.674** | **489.464.400** | **573.799.231** | **560.742.000** | **108,1** |

Prijedlog financijskog plana ukupnih prihoda najvećim dijelom definiran je kroz odobrene limite iz razdjela Ministarstva mora, prometa i infrastrukture za predmetno razdoblje.

Planirani ukupni prihodi za 2025. godinu iznose 489.464.400 EUR od čega se 86,4% odnosi na *Pomoći iz inozemstva i od subjekata unutar općeg proračuna*, 8,5% na prihode od imovine i prihode od prodaje roba i usluga, te 5,1% na ostale nespomenute prihode koji se u naravi odnose na planirane prihode temeljem prijedloga Nagodbe Republike Hrvatske i HŽ Infrastrukture o uređenju imovinsko-pravnih pitanja preostalih nakon podjele HŽ-Hrvatske željeznice d.o.o. (u daljem tekstu Nagodba) koja se sklapa s ciljem namire potraživanja za manje preneseni temeljni kapital na ime ulaganja u javno dobro.

U odnosu na Plan za 2024. godinu, ukupno planirani prihodi veći su za 8,1%.

Projekcija ukupnih prihoda za 2026. godinu iznose 573.799.231 EUR i veći su za 17,2% odnosno za 84.334.831 EUR u odnosu na plan za 2025. godinu. Predmetno povećanje u cijelosti je rezultat projiciranog povećanja prihoda od *Pomoći iz inozemstva i od subjekata unutar općeg proračuna*, najvećim dijelom pozicija kojima se financiraju investicijski projekti obnove, modernizacije i izgradnje željezničke infrastrukture, a koji su sufinancirani sredstvima iz EU fondova iz CEF, PKK, NPOO programa.

Projekcija ukupnih prihoda za 2027. iznosi 560.742.000 EUR što je za 2,3% manje u odnosu na projekciju za prethodnu godinu. Predmetno smanjenje uglavnom je  rezultat smanjenja pozicija čija je namjena financiranje projekata u željezničku infrastrukturu iz CEF programa.

**PRIHODI POSLOVANJA**

Zakonom o željeznici (NN 32/19, 20/21, 114/22) utvrđeni su izvori sredstava za financiranje željezničke infrastrukture i za financiranje upravitelja željezničke infrastrukture. Sukladno tome, a istovremeno uvažavajući odobrene limite Državnog proračuna, planirani su prihodi poslovanja HŽ Infrastrukture.

U strukturi planiranih prihoda poslovanja za 2025. godinu prihodi kojima se financiraju izdaci za održavanje, obnovu, modernizaciju i izgradnju željezničke infrastrukture iznose 319.034.400 EUR odnosno 65,2% ukupnih prihoda poslovanja, a ostvaruju se iz:

• Kapitalnih pomoći od međunarodnih organizacija te institucija i tijela EU u iznosu od 360.000 eura

•   Tekućih i kapitalnih pomoći temeljem prijenosa EU sredstava u iznosu od 28.300.200 EUR

•   Tekućih i kapitalnih pomoći iz općeg proračuna u iznosu 290.374.200 EUR od kojih su

-      Trošarine – naknade u cijeni goriva u iznosu 96.500.000 EUR

-     Potpora u pripremi i provedbi projekata planiranih za sufinanciranje iz EU fondova u iznosu 6.000.000 EUR

-     Prilagodba željezničkih graničnih prijelaza za provedbu schengenske pravne stečevine u iznosu 3.000.000 EUR

-     Potpora u provedbi CEF željezničkog projekata sektora u iznosu 17.000.000 EUR

-     Nacionalna komponenta za projekte sufinancirane EU sredstvima u iznosu 1.200.200 EUR

-     Potpora za "fazirane" EU projekte u iznosu 7.000.000 EUR

-     Opremanje pruga uređajem za automatsku zaštitu vlaka u iznosu 133.000 EUR

-     Financiranje i sufinanciranje građenja, modernizacije i obnove željezničke infrastrukture u iznosu 154.941.000 EUR

-     Potpora u provedbi NPOO projekata željezničkog sektora u iznosu 3.600.000 EUR

-     Financiranje projekta globalnog sustava pokretnih komunikacija za željeznički promet (GSM-R) i migracija na FRMCS na željezničkim prugama kojima upravlja HŽ INFRASTRUKTURA d.o.o. u iznosu 1.000.000 EUR

Prihodi kojima se financiraju izdaci za upravljanje, organizaciju i regulaciju željezničkog prometa čine 29,7% ukupnih prihoda i iznose 145.430.000 EUR, a ostvaruju se iz prihoda od imovine, prihoda od prodaje roba i usluga te tekućih pomoći iz općeg proračuna za upravljanje, organizaciju i regulaciju prometa

Planirani prihodi od imovine za 2025. godinu iznose 5.030.000 EUR, a najvećim dijelom odnose se na prihode od zakupa i iznajmljivanja imovine u ukupnom iznosu od 4.800.000 EUR. Prihodi od financijske imovine planirani su u iznosu od 230.000 EUR, a čine ih prihodi od kamata na oročena sredstva u iznosu od 30.000 EUR i prihode od zateznih kamata u iznosu od 200.000 EUR. Prihodi od kamata na oročena sredstva primarno se odnose na odnose oročena sredstva za posebne namjene tj. za investicijske projekte željezničke infrastrukture. Prihodi od imovine za 2026. godinu i 2027. godinu projicirani su s povećanjem za 2,0% godišnje. Predmetna povećanja rezultat su planiranog povećanja prihoda od zakupa i iznajmljivanja imovine.

Prihodi od prodaje proizvoda i robe te pruženih usluga za 2025. godinu planirani su u iznosu od 36.500.000 EUR od čega se na prihode od prodaje proizvoda i robe odnosi 1.500.000 EUR, a na prihode od pruženih usluga 35.000.000 EUR. Prihodi od prodaje proizvoda i robe uglavnom se odnose na prodaju rabljene čelične robe (tračnice, kolosiječni pribor i sl.). Prihodi od pruženih usluga najvećim dijelom sadržavaju prihode od pružanja željezničkih usluga, primarno od prihoda ostvarenog od minimalnog pristupnog paketa koji plaćaju operateri u željezničkom prometu. Prihodi od prodaje proizvoda i robe te pruženih usluga za 2025. godinu veći su za 1,4% u odnosu na Plan za 2024. godinu.

Prihodi od prodaje proizvoda i robe te pruženih usluga za 2026. I 2027. godinu projicirani su s povećanjem od 1,4% odnosno 2,7% godišnje u odnosu na prethodnu godinu.

Planirani prihodi temeljem Nagodbe čine 5,1% ukupnih planiranih prihoda za 2025. godinu iz kojih će se financirati dokapitalizacija ovisnog društva Pružne građevine s ciljem financijske konsolidacije ovisnog društva.

**RASHODI**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| RASHODI POSLOVANJA | 199.810.554 | 195.452.940 | 218.583.000 | 234.568.000 | 239.904.000 | 111,8 |
| RASHODI ZA NABAVU NEFINANCIJSKE IMOVINE | 153.114.617 | 258.274.080 | 312.928.031 | 334.606.500 | 333.616.700 | 121,2 |
| **UKUPNI RASHODI** | **352.925.171** | **453.727.020** | **531.511.031** | **569.174.500** | **573.520.700** | **117,1** |

Sukladno planiranim prihodima iz sredstava Državnoga proračuna i planiranim vlastitim prihodima izrađen je prijedlog ukupnih rashoda za razdoblje 2025.-2027. godine. Planirani ukupni rashodi za 2025. godinu iznose 531.511.031 EUR i u odnosu na Plan za 2024. godinu veći su za 17,1%.

Od ukupno planiranih rashoda 41,1% odnosi se na rashode poslovanja odnosno 58,9% na rashode za nabavu nefinancijske imovine tj. za investicije u željezničku infrastrukturu.

**RASHODI POSLOVANJA**

Ukupni rashodi poslovanja za 2025. godinu planirani su u ukupnom iznosu od 218.583.000 EUR, što je za 11,8% više u odnosu na Plan za 2024. godinu. Predmetno povećanje rezultat je povećanja rashoda za zaposlene za 14,9% i materijalnih rashoda za 18,2% uz istovremeno smanjenje financijskih rashoda za 75,7% i rashoda za donacije, kazne, naknade šteta i kapitalne pomoći za 13,9%

U strukturi rashoda poslovanja za 2025. godinu 68,5% odnosi se na rashode za zaposlene koji uključuju i troškove otpremnina, 30,3% na materijalne rashode, te 0,9% na financijske rashode i 0,3% na rashode za donacije, kazne, naknade šteta i kapitalne pomoći.

Planirani rashodi za zaposlene za 2025. godinu iznose 149.720.000 EUR od čega se na troškove bruto plaća s doprinosima na plaće odnosi 133.720.000 EUR odnosno 89,3% rashoda za zaposlene, te 10,7% na ostale rashode za zaposlene koji se odnose na otpremnine i ostala materijalna prava radnika temeljem Kolektivnog ugovora. Rashodi za zaposlene projicirani su na planiranom ukupnom broju radnika za 2025. godinu.

Materijalni rashodi za 2025. godinu planirani su u iznosu od 66.185.000 EUR od čega se 73,4% odnosi na rashode za materijal i energiju i rashode za usluge koji su najvećim dijelom vezani za troškove redovnog i izvanrednog održavanja željezničke infrastrukture i upravljanja prometom. U odnosu na Plan za 2024. godinu materijalni rashodi povećani su za 18,2%, a predmetno povećanje najvećim dijelom odnosi se na povećanje rashoda za materijal i energiju te pozicije ostalih nespomenutih rashoda poslovanja na stavci troškova za sudske postupke.

Povećanje troškova za sudske postupke odnosi se na troškove po pravomoćnoj sudskoj presudi HŽ Putničkog prijevoza zbog pretrpljene štete nastale u izvanrednom događaju iskliznuća nagibnog vlaka u mjestu Rudine iz 2009. godine.

Projicirani rashodi poslovanja za 2026. i 2027. godinu na nivou su planiranih rashoda za 2025. godinu.

**RASHODI ZA NEFINANCIJSKU IMOVINU**

Planirani rashodi za nefinancijsku imovinu za 2025. godinu iznose 312.928.031 EUR, za 2026. godinu projicirani su u iznosu od 334.606.500 EUR te za 2027. godinu u iznosu od 333.616.700 EUR i planirani su sukladno strateškim dokumentima za razvoj željezničkog sustava (*Strategija razvoja željezničkog sustava do 2032. godine, Nacionalni plan razvoja željezničke infrastrukture do 2030. godine i Nacionalni plan upravljanja željezničkom infrastrukturom i uslužnim objektima i razvoja usluga željezničkog prijevoza za razdoblje do 2030. godine*).

U odnosu na Plan za 2024. godinu, planirani rashodi za nefinancijsku imovinu za 2025. godinu veći su za 21,2%. Projekcije rashoda za 2026. godinu veće su za 6,9% u odnosu na plan za 2025. godinu, a za 2027. godinu rashodi su na nivou projiciranih za 2026. godinu.

Povećanje rashoda za nabavu nefinancijske imovine najvećim dijelom odnosi na investicijske projekte željezničke infrastrukture koji se financiraju iz Državnog proračuna u okviru zajma Europske investicijske banke za projekt "Revitalizacija željezničkog sustava Republike Hrvatske".

**UKUPNI VIŠAK/MANJAK**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| UKUPNI PRIHODI | 471.027.406 | 452.743.674 | 489.464.400 | 573.799.231 | 560.742.000 | 108,1 |
| UKUPNI RASHODI | 352.925.171 | 453.727.020 | 531.511.031 | 569.174.500 | 573.520.700 | 117,1 |
| **RAZLIKA - VIŠAK/MANJAK** | **118.102.235** | **-983.346** | **-42.046.631** | **4.624.731** | **-12.778.700** | **4275,9** |

Obzirom na planirane ukupne prihode i ukupne rashode, za 2025. godinu planiran je manjak u iznosu 42.046.631 EUR koji je posljedica izostanka prihoda tj. smanjenja prihoda vezanih za povlačenje sredstava za financiranje CEF projekata. Za 2026. godinu projiciran je višak u iznosu 4.624.731 EUR koji je najvećim dijelom rezultat prihoda vezanih za povlačenje sredstava za financiranje CEF projekata. Naime, radi se o prihodima vezanim za projekt *Rekonstrukcija postojećeg i izgradnja drugog kolosijeka na dionici Križevci - Koprivnica - DG, pruga DG - Botovo - Dugo Selo.*

Za 2027. godinu projiciran je manjak u iznosu 12.778.700 EUR.

**RAČUN FINANCIRANJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| PRIMICI OD FINANCIJSKE IMOVINE I ZADUŽIVANJA | 66.442.097 | 62.634.000 | 30.000.000 | 30.000.000 | 30.000.000 | 47,9 |
| IZDACI ZA FINANCIJSKU IMOVINU I OTPLATE ZAJMOVA | 101.812.963 | 113.400.450 | 63.115.000 | 11.598.000 | 35.598.000 | 55,7 |
| **RAZLIKA PRIMITAKA I IZDATAKA** | **-35.370.866** | **-50.766.450** | **-33.115.000** | **18.402.000** | **-5.598.000** | **65,2** |
| PRIJENOS SREDSTAVA IZ PRETHODNE GODINE | 53.036.904 | 135.768.272 | 84.953.850 | 9.792.219 | 32.818.950 | 62,6 |
| PRIJENOS SREDSTAVA U SLJEDEĆU GODINU | -135.768.272 | -84.018.476 | -9.792.219 | -32.818.950 | -14.442.250 | 11,7 |
| **NETO FINANCIRANJE** | **-118.102.235** | **983.346** | **42.046.631** | **-4.624.731** | **12.778.700** | **4275,9** |

Primici od financijske imovine i zaduživanja u cijelosti se odnose na planirano novo zaduživanje za 2025. godinu, a nastavlja se i za 2026. I 2027. godinu u iznosu 30.000.000 EUR godišnje.

Planirana zaduženja odnose se na financiranje po revolving principu s ciljem financijskog premošćenja periodične nelikvidnosti koja nastaje uslijed novčanog jaza između pravovremenog podmirenja preuzetih obveza i povlačenja sredstava s pozicija Državnog proračuna i EU fondova.

Izdaci za financijsku imovinu i otplate zajmova za 2025. godinu planirani su u iznosu 63.115.000 EUR a odnose se na izdatke za ulaganja u dionice i udjele u glavnici trgovačkih društava izvan javnog sektora u iznosu 25.000.000 EUR i otplate glavnice u iznosu 38.115.000 EUR od kojih se 5.598.000 EUR odnosi na otplatu glavnice EBRD zajma, a 32.517.000 EUR za otplatu kratkoročnog revolving kredita za financiranje novčanog jaza između planiranih obveza  prema izvođačima projekata sufinanciranih sredstvima iz CEF programa i dinamike priljeva EU sredstava u 2024. godini.

Izdaci za financijsku imovinu i otplate zajmova za 2026. godinu planirani su u iznosu 11.598.000 EUR a odnose se na izdatke za ulaganja u dionice i udjele u glavnici trgovačkih društava izvan javnog sektora u iznosu 6.000.000 EUR i otplate glavnice EBRD-a zajma u iznosu 5.598.000 EUR.

Izdaci za ulaganja u dionice i udjele u glavnici trgovačkih društava izvan javnog sektora obuhvaćaju dokapitalizaciju ovisnog društva Pružne građevine d.o.o. s ciljem financijske konsolidacije Društva.

Izdaci za financijsku imovinu i otplate zajmova za 2027. godinu planirani su u iznosu 35.598.000 EUR i u cijelosti se odnose se na otplate glavnice EBRD zajma u iznosu 5.598.000 EUR i otplate glavnice kreditnog zaduženja za premošćenje periodične nelikvidnosti iz 2025. godine.

**PRIJENOS SREDSTAVA**

Prijenos sredstava iz prethodne godine u 2025. godini iznosi 84.953.850 EUR, od čega se 84.018.476 EUR odnosi na stanje sredstava na žiro računu, a 935.374 EUR na depozite – oročena sredstva. Sredstva iz prethodne godine gotovo u cijelosti odnose se na sredstava iz EU fondova.

Prijenos sredstava u sljedeću godinu u prijedlogu Plana za 2025. godinu iznosi 9.792.219 EUR i u cijelosti se odnosi na EU sredstva.

Projekcije prijenosa sredstava za 2026. i 2027. godinu gotovo u cijelosti odnose se na EU sredstva.

**UKUPNE I DOSPJELE OBVEZE**

|  |  |  |
| --- | --- | --- |
|  | **Stanje obveza na dan 31.12.2023.** | **Stanje obveza na dan 30.06.2024.** |
| UKUPNE OBVEZE | 844.990.299 | 891.066.478 |
| DOSPJELE OBVEZE | 225.925.690 | 238.777.082 |

Stanje ukupnih obveza na dan 30.06.2024. iznosi 891.066.478,49 EUR i u odnosu na stanje na dan 31.12.2023. veće su za 5,4%.

**POSEBNI DIO**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| 011 HŽ INFRASTRUKTURA | 454.738.135 | 567.127.470 | 594.626.031 | 580.772.500 | 609.118.700 | 104,8 |

**1100 ADMINISTRATIVNO UPRAVLJANJE I OPREMANJE**

Ovim programom se osigurava financiranje redovnih aktivnosti održavanja željezničke infrastrukture, reguliranje prometa i upravljanje željezničkom infrastrukturom s ciljem dugoročne održivosti poslovanja te kontinuiranom održavanju likvidnosti, solventnosti i financijske stabilnosti, a sve u svrhu podizanja efikasnosti hrvatskog željezničkog sustava.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| 1100 | 197.136.661 | 202.102.830 | 254.182.000 | 249.896.000 | 270.784.500 | 125,8 |

**Cilj:** Pravovremeno ispunjavanje obveza vezanih za redovni segment poslovanja

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Održivost poslovanja | Održavanje ekonomske i socijalne stabilnosti poslovanja | % | 100,0 | HŽI | 100,0 | 100,0 | 100,0 |

**A110000 ADMINISTRACIJA I UPRAVLJANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| A110000 | 193.219.068 | 189.406.300 | 242.235.000 | 239.210.000 | 238.830.000 | 127,9 |

Zakonske i druge pravne osnove:

-       Zakon o željeznici

-       Zakon o sigurnosti i interoperabilnosti željezničkog sustava

-       Strategija prometnog razvoja Republike Hrvatske za razdoblje od 2017. do 2030. godine

-       Nacionalna razvojna strategija Republike Hrvatske do 2030. godine (NRS 2030.)

-       Strategija razvoja željezničkog sustava Republike Hrvatske do 2032. godine

-       Nacionalni plan upravljanja željezničkom infrastrukturom i uslužnim objektima i razvoja usluga željezničkog prijevoza za razdoblje do 2030. godine

-       Nacionalni plan razvoja željezničke infrastrukture za razdoblje do 2030. godine

Aktivnost Administracija i upravljanje obuhvaća rashode poslovanja vezane za održavanje željezničke infrastrukture i za upravljanje, organizaciju i regulaciju željezničkog prometa te izdatke koji se odnose na ulaganja u ovisno društvo Pružne građevine d.o.o.. Rashodi i izdaci planirani su u okviru odobrenih  limita iz sredstava Državnoga proračuna i vlastitih izvora financiranja od prodaje proizvoda i usluga,  prihoda od imovine i ostalih prihoda.

Planirani rashodi za administraciju i upravljanje za 2025. godinu iznose 242.235.000 EUR, za 2026. godinu 239.210.000 EUR i za 2027. godinu 238.830.000 EUR.

Financiranje planiranih rashoda u sklopu ove aktivnosti je prosječno 85% iz sredstava Državnog proračuna i 15% iz vlastitih sredstava.

**K110000 OPREMANJE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110000 | 204.298 | 223.000 | 311.000 | 161.000 | 137.000 | 139,5 |

Opremanje obuhvaća rashode za nabavu proizvedene dugotrajne imovine i planirani su za 2025. godinu u ukupnom iznosu 311.000 EUR, a za 2026. 161.000 EUR i 2027. godinu 137.000 EUR. Ti rashodi  odnose se na nabavku opreme i namještaja za uredske prostorije i nabavku opreme za rješavanje grijanja/hlađenja radnih prostorija.

Nabava opreme i namještaja za uredske prostorije planirana je za 2025. I 2026. godinu u iznosu 108.000 EUR godišnje i za 2027. godinu 84.000 EUR. Planirana nabava opreme za rješavanje grijanja/hlađenja radnih prostorija za 2025. godinu iznosi 203.000 EUR, a za 2026. i 2027. godinu u iznosu 53.000 EUR godišnje.

Izvor financiranja su vlastita sredstva.

**K110001 INFORMATIZACIJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110001 | 1.766.616 | 4.600.000 | 6.584.000 | 4.651.000 | 2.169.000 | 143,1 |

Informatizacija obuhvaća rashode za nabavu informatičke opreme i programa, a odnosi se na nabavu osobnih računala i štampača te ostale informatičke opreme, izgradnju mrežne infrastrukture, dogradnju sigurnosti IP mreže, razvoj programa za upravljanje resursima i imovinom HŽ Infrastrukture, razvoj programa za upravljanje projektima, razvoj sustava poslovne inteligencije (BI sustav), razvoj modela razmjene TAP TSI informacija između upravitelja željezničke infrastrukture i željezničkih operatera u funkciji informiranja putnika, izradu informatičkog sustava za organizaciju i regulaciju prometa i pristup infrastrukturi (IS-ORPI), razvoj programskog sustava za prikupljanje logova (SIEM) i nabavu opreme i software za primarni i pričuvni računski centar, kao i opremanje sigurnosno-operativnog centra (SOC).

Ukupno planirani rashodi za informatizaciju po godinama iznose kako slijedi: 2025. godina 6.584.000 EUR; 2026. godina 4.651.000 EUR; 2027. godina 2.169.000 EUR. Sredstva za navedene rashode bit će osigurana iz vlastitih prihoda.

**K110002 PRIJEVOZNA SREDSTVA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110002 | 1.898.182 | 7.475.270 | 4.779.000 | 5.761.000 | 16.522.500 | 63,9 |

Rashodi za nabavu prijevoznih sredstava odnose se na nabavu prijevoznih sredstava za cestovni promet i za vozila posebne namjene u željezničkom prometu.

Rashodi za prijevozna sredstva u cestovnom prometu obuhvaćaju nabavu cestovnih gospodarskih vozila namijenjenih za prijevoz radnika na mjesto rada. Predmetna nabava bit će realizirana  putem financijskog leasinga na vrijeme od 5 godina.

Rashodi za prijevozna sredstva u željezničkom prometu obuhvaćaju nabavku novih vozila i mehanizacije za posebne namjene, željezničke vagone i modernizaciju željezničkih vozila posebne namjene ugradnjom autostop uređaja sukladno Zakonu o sigurnosti i interoperabilnosti željezničkog sustava.

Izvori financiranja prijevoznih sredstava za cestovni promet su vlastiti prihodi, a za željeznički promet sredstva Državnog proračuna.

**K110003 POSLOVNE ZGRADE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110003 | 48.497 | 398.260 | 273.000 | 113.000 | 13.126.000 | 68,5 |

Planirani rashodi iznose 273.000 EUR za 2025., te 113.000 EUR za 2026. godinu i 13.126.000 EUR za 2027. godinu. Za 2025. i 2026. godinu planirani rashodi odnose se na rashode vezane za  inspekcijske nalaze zgrada i strojarskih objekata, te za priključke na vodovodnu, kanalizacijsku, plinsku i elektroenergetsku mrežu, kao i za energetsko certificiranje objekata. U 2027. godini ukupni planirani rashodi, osim gore navedenih uključuju i rashode vezane za ulaganja u poslovnu zgradu.  Naime, prilikom potresa u gradu Zagrebu, 2020. godine, značajno je oštećeno sjedište HŽ Infrastrukture u Mihanovićevoj ulici. Obzirom na visoke procijenjene troškove sanacije postojeće zgrade kao i činjenicu da su zaposlenici smješteni u uredske prostorije na desetke lokacija u gradu Zagrebu, HŽ Infrastruktura planira novo ulaganje u poslovnu zgradu s ciljem racionalizacije troškova i objedinjavanja zaposlenika na jednoj lokaciji. Planirani rashodi u 2027. godini bit će financirani iz vlastitih sredstava, primarno iz primljenih sredstava od Nagodbe.

**1101 SERVISIRANJE DUGA**

Pravovremena otplata kreditnih obveza osigurava kontinuitet investicijskog ciklusa po projektima unutar programa obnove, modernizacije i izgradnje željezničke infrastrukture, kao i nastavak ostalih investicija kojima se poboljšava efikasnost željezničkog sustava i kvaliteta upravljanja.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| 1101 | 108.404.449 | 119.447.090 | 39.463.000 | 6.956.000 | 36.672.000 | 33,0 |

**Cilj:** Pravovremena otplata dospijeća obveza po zaduživanju na tržištu kapitala

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Održivost kreditne sposobnosti | Uredno servisiranje obveza po zaduživanju na tržištu kapitala | % | 100,0 | HŽI | 100,0 | 100,0 | 100,0 |

**A110001 ZAJMOVI OD BANAKA I OSTALIH FINANCIJSKIH INSTITUCIJA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| A110001 | 108.404.449 | 119.447.090 | 39.463.000 | 6.956.000 | 36.672.000 | 33,0 |

Zakonske i druge pravne osnove:

-       Zakon o željeznici

-       Ugovor o upravljanju željezničkom infrastrukturom

-       Ugovori o kreditima

U okviru ove aktivnosti planirana su sredstva za isplatu kamata i otplate glavnica po kreditu  međunarodne razvojne banke - EBRD i  kreditima komercijalnih banaka.

Za 2025. godinu planirano je 39.463.000 EUR, od čega se na obveze po osnovi kamata odnosi 1.348.000 EUR odnosno 38.115.000 EUR na obveze za otplatu glavnice primljenih kredita i zajmova. Izvori financiranja su vlastita sredstva, a za povrat glavnice za kredit po revolving principu za financiranje CEF projekata željezničke infrastrukture iz prihoda od Pomoći od međunarodnih organizacija te institucija i tijela EU ostvarenih u 2024. godini.

Za 2026. godinu planirano je ukupno 6.956.000 EUR i za 2027. godinu 36.672.000 EUR,  a financirat će se iz vlastitih sredstava.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Izvršenje obveza prema ugovorenim rokovima | Pravovremeno izvršenje ugovorenih obveza | % | 100,0 | HŽI | 100,0 | 100,0 | 100,0 |

**1102 PROGRAMI INVESTICIJSKIH AKTIVNOSTI**

Sukladno Nacionalnom planu razvoja željezničke infrastrukture do 2030. godine, Nacionalnom planu upravljanja željezničkom infrastrukturom i uslužnim objektima i razvoja usluga željezničkog prijevoza za razdoblje do 2030. godine i ostalim strateškim dokumentima za razvoj željezničkog sustava, HŽ Infrastruktura izrađuje Poslovne planove koji uključuju Plan građenja, modernizacije, obnove i održavanja željezničke infrastrukture. Svi planirani radovi odnosno investicijske aktivnosti na željezničkoj mreži u cijelosti su u funkciji sigurnosti željezničkog prometa i sudionika u prometu, a najvećim dijelom obuhvaćaju ulaganja u obnovu, modernizaciju i izgradnju pruga, željezničko cestovne prijelaze, prometno upravljačke i signalno sigurnosne sustave te nabavu strateške mehanizacije u funkciji održavanja željezničke infrastrukture.

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| 1102 | 149.197.024 | 245.577.550 | 300.981.031 | 323.920.500 | 301.662.200 | 122,6 |

**Cilj:** Povećanje kapaciteta, brzine i razine sigurnosti na prugama za međunarodni, regionalni i lokalni promet te kvalitetno željezničko povezivanje hrvatskih regija i povezivanje na europske prometne pravce povećanjem broja obnovljenih, moderniziranih, rekonstruiranih i izgrađenih kilometara željezničkih kolosijeka.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Realizacija investicija u željezničku infrastrukturu | Stupanj izvršenja planiranih investicijskih radova kojima se poboljšava konkurentnost i sigurnost željezničkog prometa | % | 0,0 | HŽI | 100,0 | 100,0 | 100,0 |

**K110004 PROJEKTI IZ PROGRAMA OBNOVE I MODERNIZACIJE PRUGA ZA MEĐUNARODNI PROMET**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110004 | 50.941.897 | 73.891.090 | 96.410.500 | 71.124.600 | 72.664.000 | 130,5 |

Program obnove i modernizacije pruga za međunarodni promet obuhvaća radove po infrastrukturnim podsustavima (građevinski, elektroenergetski, prometno-upravljački i signalno **-** sigurnosni), a odnose se na obnovu odnosno modernizaciju pruga na koridoru RH2 (Mediteranski koridor – bivši ogranak V.b koridora), na prometnom pravcu Oštarije/Ogulin - Knin **-**Split/Zadar/Šibenik, na koridoru RH3 (bivši ogranak V.c),koridoru RH1 (bivši X. koridor), te obnovu i modernizaciju ostalih pruga za međunarodni promet.

Strateški projekti obuhvaćeni ovim programom su obnova postojećeg kolosijeka na dionici Dugo Selo - Križevci (25,4 km) na pruzi M201 DG - Botovo - Dugo Selo, obnova dionice Andrijevci-Garčin lk (7,8 km) i Strizivojna Vrpolje-Andrijevci dk (8,9 km) i dionice Okučani - Sibinj (106,2 km), na pruzi M104 Novska-Tovarnik-DG, obnova dionice Kutina- Deanovec (36,43 km), na pruzi M103  Dugo Selo-Novska, Obnova dionica Donji Kraljevec-Kotoriba (11,6 km), Kotoriba-DG (3,8km) i DG-Čakovec (8,4km) na pruzi M501 DG-Čakovec-Kotoriba-DG, modernizacija  i obnova kolodvora i signalno-sigurnosnih uređaja pruge Oštarije-Knin– Split, uklanjanje "uskih grla" na željezničkoj infrastrukturi, obnova dionice Zagreb Zk - Zagreb Gk i Osiguranje SS uređajem kolodvora Slavonski Šamac i pruge M303 S. Vrpolje-S. Šamac-DG

Rashodi za realizaciju projekata iz programa obnove i modernizacije pruga za međunarodni promet u 2025. godini planirani su u iznosu 96.410.500 EUR, u 2026. u iznosu 71.124.600 EUR i u 2027. godini u iznosu 72.664.000 EUR.

Projekti iz ove aktivnosti u 2025. godini financirat će se 81,8% iz sredstava DP i 18,2% iz sredstava EU fondova (NPOO). U 2026. godini, 80,8% iz DP i 19,2% iz sredstava EU fondova (NPOO), te u 2027. godini 100% iz sredstava DP.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Broj izgrađenih kilometara željezničkih kolosijeka na prugama | Broj izgrađenih kilometara željezničkih kolosijeka na prugama | km | 0,0 | HŽI | 15,0 | 10,0 | 10,0 |
| Broj obnovljenih i izgrađenih pružnih građevina (mostova, usjeka, propusta) | Izvedeni radovi na obnovi postojećih i izgradnji novih pružnih građevina | broj | 0,0 | HŽI | 7,0 | 8,0 | 9,0 |

**K110005 PROJEKTI IZ PROGRAMA OBNOVE I MODERNIZACIJE PRUGA ZA REGIONALNI PROMET**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110005 | 1.130.343 | 30.145.530 | 36.480.731 | 44.788.800 | 37.024.000 | 121,0 |

Program obnove i modernizacije pruga za regionalni promet obuhvaća sanacije i obnove pružnih građevina i pruga, te modernizaciju i elektrifikaciju regionalnih pruga kao i osiguranje signalno sigurnosnim uređajima kolodvore na regionalnim prugama.

Od planiranih projekata izdvajamo Projekt obnove željezničke infrastrukture na pruzi pruzi R202 Varaždin - Dalj obnova dionice Osijek-Koška (48,5 km), dionice Pitomača-Kloštar (8,5 km), dionice Kloštar-Koprivnica-Varaždin (74,7 km) i dionice Varaždin-Čakovec (11,8 km) na pruzi R201 Zaprešić-Čakovec, Obnova dionice DG-Sv. Petar u Šumi (50,13 km) na pruzi R101 DG-Buzet i Obnova dionice Zabok-Krapina (16 km) na pruzi R106 Zabok-Đurmanec-DG

Rashodi za realizaciju projekata iz programa obnove i modernizacije pruga za međunarodni promet u 2025. godini planirani su u iznosu 36.480.731 EUR, u 2026. u iznosu 44.788.800 EUR i u 2027. godini u iznosu 37.024.000 EUR.

Projekti iz ove aktivnosti u financirat će se iz sredstava Državnoga proračuna.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Broj obnovljenih i izgrađenih pružnih građevina (mostova, usjeka, propusta) | Izvedeni radovi na obnovi postojećih i izgradnji novih pružnih građevina | broj | 0,0 | HŽI | 1,0 | 2,0 | 2,0 |

**K110006 PROJEKTI IZ PROGRAMA OBNOVE I MODERNIZACIJE PRUGA ZA LOKALNI PROMET**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110006 | 223.369 | 2.500.000 | 27.980.500 | 12.199.800 | 18.000.000 | 1119,2 |

Program obnove i modernizacije pruga za lokalni promet obuhvaća radove građevinskog infrastrukturnog podsustava za pružne građevine na prugama za lokalni promet i obnovu kolodvora.

Projekti obuhvaćaju izgradnju, sanaciju i ojačanje mostova, i obnovu dionica Karlovac - Ozalj (14 km) na pruzi L103 Karlovac - Kamanje – DG, obnovu dionice Banova Jaruga - Daruvar (53,4 km)na pruzi L204 Banova Jaruga - Daruvar – Pčelić i obnovu dionice Sveti Ivan Žabno - Bjelovar (18 km) na pruzi L203 Križevci - Kloštar

Rashodi za realizaciju projekata iz programa obnove i modernizacije pruga za lokalni promet planirani su u iznosu 27.980.500 EUR za 2025. godinu, 12.199.800 EUR za 2026. godinu i 18.000.000 EUR za 2027. godinu.

Projekti iz ove aktivnosti financirat će se iz sredstava Državnog proračuna.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Broj obnovljenih i izgrađenih pružnih građevina (mostova, usjeka, propusta) | Izvedeni radovi na obnovi postojećih i izgradnji novih pružnih građevina | broj | 0,0 | HŽI | 2,0 | 1,0 | 1,0 |

**K110007 PROGRAM OBNOVE I MODERNIZACIJE ŽELJEZNIČKOG ČVORIŠTA ZAGREB**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110007 | 1.973.836 | 5.957.900 | 10.760.000 | 12.680.800 | 13.682.200 | 180,6 |

Program obnove i modernizacije željezničkog čvorišta Zagreb obuhvaća radove građevinskog infrastrukturnog podsustava za pružne građevine i obnovu pruga u čvoru Zagreb. Rashodi za realizaciju programa obnove i modernizacije željezničkog čvorišta Zagreb planirani su za 2025. godinu u iznosu od 10.760.000 EUR, za 2026. godinu u iznosu 12.680.800 EUR i 13.682.200 EUR za 2027. godinu.

Projekti iz programa obnove i modernizacije željezničkog čvorišta Zagreb financirat će se u 2025. godini 75% iz sredstava DP i 24% iz EU sredstava (NPOO). U 2026. I 2027. godini u cijelosti će se financirati iz sredstava DP.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Broj obnovljenih kilometara željezničkih kolosijeka na prugama | Izvedeni radovi na obnovi kolosijeka željezničkih pruga u Čvoru Zagreb | km | 0,0 | HŽI | 3,0 | 4,0 | 5,0 |

**K110008 PROGRAM AKTIVNOSTI U FUNKCIJI INFRASTRUKTURE I PROMETA NA MREŽI KAO CJELINE**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110008 | 15.095.988 | 18.663.550 | 22.782.000 | 56.398.100 | 22.729.000 | 122,1 |

Program aktivnosti u funkciji infrastrukture i prometa na mreži obuhvaća planirane projekte građevinskog, elektroenergetskog, prometno-upravljačkog i signalno-sigurnosnog infrastrukturnog podsustava koji se odnose na radove na željezničko cestovnim prijelazima i pješačkim prijelazima preko pruge, zaštite okoliša, zamjene skretnica, izgradnju odnosno rekonstrukciju stajališta, rekonstrukcije rasvjete, kolodvorskih zgrada, signalno-sigurnosnih uređaja i sličnih uređaja projekata s ciljem unapređenja tehnologije. Isto tako u tom programu je projekt prilagodbe željezničkih graničnih prijelaza za provedbu schengenske pravne stečevine te priprema studijske, investicijske i tehničke dokumentacije.

Za 2025. godinu planirani su rashodi u iznosu 22.782.000 EUR, za 2026. godinu projicirani su u iznosu 56.398.100 EUR i za 2027. godinu u iznosu 22.729.000 EUR.

Projekti iz ove aktivnosti financirat će se u 2025. godini  84,4% iz sredstava Državnog proračuna i 15,6% iz sredstava EU fondova (PKK i CEF).

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Broj osiguranih i moderniziranih željezničko-cestovnih prijelaza | Osigurani i modernizirani željezničko-cestovni prijelazi automatskim elektroničkim signalno-sigurnosnim uređajima na prugama za međunarodni, regionalni i lokalni promet | broj | 0,0 | HŽI | 10,0 | 12,0 | 14,0 |
| Broj ugrađenih mjernih stanica | Izvedeni radovi s brojem lokacija sa ugrađenim mjernim stanicama | broj | 0,0 | HŽI | 3,0 | 2,0 | 0,0 |

**K110009 IZGRADNJA NOVIH PRUGA I KOLOSIJEKA**

|  |  |  |  |  |  |  |
| --- | --- | --- | --- | --- | --- | --- |
|  | **Izvršenje 2023.** | **Plan 2024.** | **Plan 2025.** | **Plan 2026.** | **Plan 2027.** | **Indeks 2025./2024.** |
| K110009 | 79.831.591 | 114.419.480 | 106.567.300 | 126.728.400 | 137.563.000 | 93,1 |

Projekti iz programa izgradnje novih pruga i kolosijeka su kapitalni, strateški projekti HŽ Infrastrukture koji se financiraju iz sredstava EU putem Programa Konkurentnost i kohezija, Instrumenata za povezivanje Europe (CEF) i sredstava Državnog proračuna.

Budući da se radi o kapitalnim projektima čija realizacija traje po nekoliko godina, a uzimajući u obzir njihovu kompleksnost i proceduralne zahtjeve koje projekt treba udovoljiti prema EU i nacionalnoj regulativi, te neizvjesnost i dugotrajnost procesa javne nabave, kao i osigurana sredstva za realizaciju tih projekata, planirani su rashodi po godinama kako slijedi: 106.567.300 EUR za 2025. godinu, 126.728.400 EUR za 2026. godinu i 137.563.000 EUR za 2027. godinu. Planirani rashodi najvećim dijelom odnose se na realizaciju sljedećih projekata:

-   Rekonstrukcija postojećeg i izgradnja drugog kolosijeka željezničke pruge na dionici Križevci – Koprivnica – Državna granica, pruga DG – Botovo – Dugo Selo

-   Rekonstrukcija postojećeg i izgradnja drugog kolosijeka odnosno nove dvokolosiječne pruge na dijelovima dionice Hrvatski Leskovac – Karlovac

-   Izgradnja drugog kolosijeka, modernizacija i obnova na pružnoj dionici Škrljevo – Rijeka – Jurdani, pruge Zagreb GK – Rijeka

-   Rekonstrukcija postojećeg i izgradnja drugog kolosijeka odnosno nove dvokolosiječne pruge na dijelovima željezničke  pruge Dugo Selo - Novska (82 km)

-   Rekonstrukcija postojećeg i izgradnja drugog kolosijeka na dionici Dugo Selo - Križevci, pruga DG - Botovo - Dugo Selo

-   Izgradnja nove dvokolosiječne željezničke pruge na dionici Skradnik-Krasica-Tijani

Projekti izgradnje novih pruga i kolosijeka financirat će se  58,8% iz sredstava EU fondova (PKK i CEF) i 41,2% iz sredstava Državnog proračuna.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2025.** | **Ciljana vrijednost za 2026.** | **Ciljana vrijednost za 2027.** |
| Broj izgrađenih kilometara željezničkih kolosijeka na prugama | Izvedeni radovi za modernizaciju, rekonstrukciju i izgradnju kolosijeka na željezničkim prugama i unaprjeđenje željezničke infrastrukture | km | 10,8 | HŽI | 15,0 | 20,0 | 30,0 |